**RODIČOVSKE ZDRUŽENIE PRI ZŠ JAKLOVCE**

 **Správa Rodičovskej rady pri ZŠ Jaklovce za školský rok 2022/2023**

 Rodičovská rada pri ZŠ Jaklovce v školskom roku 2022/2023 pracovala v tomto zložení:

Predseda: **Ing. Ľuboslava Takáčová**

Pokladník: **Mgr. Tamara Lukáčová**

Členovia výboru:

* za 1.triedu – p. Andrea Čerňová
* za 2.triedu – p. Mgr. Lucie Petríková
* za 3.triedu – p. Nikola Švartzová
* za 4.triedu – p. Monika Budinská
* za 5.triedu – p. Božena Grabanová
* za 6.triedu – p. Ing. Ľuboslava Takáčová
* za 7.triedu – p. Anna Jakubišinová
* za 8.triedu – p. Petronela Gotschová
* za 9.triedu – p. Martina Tremková
* financie – Mgr. Tamara Lukáčová

V školskom roku 2022/2023 sme sa snažili stretávali čo najviac, pretože kvôli pandemickej situácii sme sa po minulé roky takto nestretávali.

Prvé stretnutie bolo v novembri 2022, kde sa urobili voľby členov do Rodičovskej rady pri ZŠ Jaklovce. Za **predsedníčku RR** bola zvolená p. **Ing. Takáčová**, za **pokladníčku RR** **p. Mgr. Lukáčová.**

Druhé stretnutie bolo v decembri 2022 kde sme sa dohodli na obsahu balíčkov pre deti na Mikuláša a termíne balenia balíčkov, prerokovali sme 2% z dane.

Zhodli sme sa na troch akciách: Mikuláš, Karneval a MDD.

1. **Akcia Mikuláš** bola presunutá na neskôr, deň pred vianočnými prázdninami. Deťom, ktoré zaplatili členský príspevok boli zakúpené čokolády Milka, arašidové chrumky XXL a džúsy Jupí. Balíčky boli odovzdané p. riaditeľke. Triedni učitelia odovzdali platiacim deťom balíčky.

**Maličkosť ako darček bola odovzdaná aj učiteľom v podobe čokolády Milka a drevených vianočných gúľ, na ktorých bolo vypálené meno učiteľa.**

1. **Akcia Karneval** sa konala v KD Jaklovce dňa 17.2.2023. Žiaci prvého stupňa mali pripravené jednotlivé masky a žiaci druhého stupňa spoločné masky. Platiacim žiakom bolo zabezpečené občerstvenie v podobe croasantu a čaju. Všetci platiaci žiaci dostali balíčky, ktoré obsahovali .
* džús
* trubičky

kľúčenku s menom

* svetielko na kľúčenku.

Tri najkrajšie masky žiakov prvého stupňa boli ohodnotené cenou. Skupinové masky žiakov druhého stupňa boli ocenené poukazmi:

* poukaz na 3 pizze do pizéria Vaľko
* poukaz deň voľna
* poukaz deň bez písomiek
* poukaz deň bez skúšania
* poukaz učenie hravou formou.

Ocenení boli aj učitelia, ktorí mali najlepšie masky.

Počas dňa nás zabávala skupina **„Len Tak“**, ktorá vytvorila veľmi príjemnú, veselú atmosféru, začo im pekne ďakujeme.

1. Nezabudli sme ani na **„Deň učiteľov**“, učiteľom sme darovali drevenú záložku s menom a k tomu čokoládku. Dúfam, že sme ich aspoň troška potešili.
2. **Akcia MDD** sa konala 2.6.2023 na obecnom ihrisku v dopoludňajších hodinách.

Ako prvé sa deťom predviedol p. Krupár so svojimi psíkmi. Potom nasledovali hry a súťaže pre žiakov na stanovištiach.

* **Kapitáni -- žiaci 9. ročníka** ( boli oblečení v reflexných vestách )
* **1. stanovištie** – hádzanie kruhov na stojan
* **2. stanovištie** – skákanie v mechoch
* **3. stanovištie** – priradenie stop k zvieratám
* **4. stanovištie** – priradenie listov k stromom
* **5. stanovištie** – hádzanie tenisových loptičiek do vedra
* **6. stanovištie** – piškôrky na tráve
* **7. stanovištie** – v lyžičke preniesť pinpongovú loptičku z bodu A do boru B
* **8. stanovištie** – preťahovanie lanom
* **9. stanovištia** – hadáť podľa pokynov – 1.stupeň – zvieratá

 - 2.stupeň –zamestnanie

Pravidlá súťaženia spočívali v tom, že každý kapitán viedol stanovišťami celú triedu. Všetci žiaci triedy museli absolvovať na 9. stanovištiach úlohy. Všetkým, ktorí úlohy splnili dostali od kapitána pečiatku na kartičku. Kartičky s pečiatkou sa vhodili do nádoby odkiaľ neskôr p. riaditeľka náhodne vylosovala 3 žiakov prvého stupňa a 3 žiakov z druhého stupňa. Vylosovaní žiaci dostali malú pozornosť.

V teplom počasí bolo bonusom hrať **vybíjanú s balónmi napustenými vodou**.

Pripravili sme aj **súťaž pre učiteľov**, ktorí muselipreniesť vodu v deravých pohároch z vedra do fľašiek. Žiaci veľmi povzbudzovali najmä tú svoju pani učiteľku. Výherkyňa za hlasného potlesku bola odmenená malým darčekom.

Deti mali radosť z maľovania na tvár. Počas akcie bolo ozvučené celé ihrisko a deti sa mohli zabávať pri hudbe.

Platiaci žiaci mali občerstvenie, hamburgery, džúsy, vodu so sirupom, nanuky. Platiacim žiakom boli triednymi učiteľmi odovzdané balíčky, ktoré obsahovali – kokosové keksy, chrumky arašidové XXL, ľadový čaj a fľaše s karabínkou v ekologických taškách .

Na záver sa chceme úprimne poďakovať naším sponzorom:

**p. Vaľkovi – zakúpil džúsy pre žiakov,**

**p. Plachetkovi – daroval 200 eur,**

**p. Humeňanskému – daroval 100 eur,**

**Pytliakovej krčme – zabezpečila pre žiakov 135 ks hamburgerov.**

**Poďakovanie patrí všetkým, ktorí sa podieľali na organizácii, najmä predsedníčke RR pri ZŠ Jaklovce Ing. Takáčovej,** všetkým členom rodičovskej rady, vedeniu ZŠ Jaklovce, učiteľom ZŠ Jaklovce, starostovi obce a všetkým, ktorí sa akoukoľvek činnosťou podieľali na aktivitách rodičovskej rady v prospech detí.

**Pevne verím, že takáto súdržná a tvorivá spolupráca pretrvá aj v školskom roku 2023/2024 .**

V Jaklovciach 8.6.2023